b"\n_START_ARTICLE_\nSalvador Garc\xc3\xada Mu\xc3\xb1oz\n_START_SECTION_\nBiografia\n_START_PARAGRAPH_\nEl 1903 s'especialitz\xc3\xa0 en cirurgia i fou director de l'Hospital Civil d'Oliver, a Alcoi. Militant del PSOE valenci\xc3\xa0, fou candidat a les eleccions generals espanyoles de 1933, per\xc3\xb2 no fou escollit. S\xc3\xad que ho fou a les de 1936, a les llistes del Front Popular._NEWLINE_En els primers moments de la guerra civil espanyola, juntament amb l'alcalde d'Alcoi, Evaristo Botella Asensi, fou un dels art\xc3\xadfex del frac\xc3\xa0s de la sublevaci\xc3\xb3 del Regimento de Vizcaya. Despr\xc3\xa9s fou president Monte de Piedad d'Alcoi i inspector d'Hospitals de Sang. Fou un dels assistents a la darrera sessi\xc3\xb3 de les Corts Republicanes al Castell de Figueres i despr\xc3\xa9s s'exili\xc3\xa0 a Or\xc3\xa0 a bord del Stanbrook, on treball\xc3\xa0 com a metge al barri de Gambetta. Les autoritats franquistes el condemnaren a 4 anys d'indemnitzaci\xc3\xb3, confiscaci\xc3\xb3 de b\xc3\xa9ns i una multa de 5.000 pessetes."